Vodič: Izvori podataka

„Izvori podataka” je popis izvora koje ste koristili u istraživanju. Obično je to posebna stranica ili stranice na kraju Vašeg uratka. Kako biste si olakšali izradu popisa izvora podataka, pri istraživanju bilježite sve izvore podataka.

Prvi zadatak: Prikupite podatke

Sve bilješke popišite abecednim redom prema prezimenu autora. Izvore koji nemaju autora (npr. enciklopedijski članci) navodite abecednim redom prema naslovu.

Drugi zadatak: Oblikujte popis

Svaki izvor podataka navedite u ispravnom obliku, prema prihvaćenom stilu navođenja izvora podataka.

Uobičajeni stil navođenja izvora podataka

Ovaj stil slijedi MLA Priručnik za pisanje referata, 5. izdanje, autora Josepha Gibaldija, izdan 1999. g. u New Yorku.

1. Knjiga

Prezime autora, Ime autora, Naslov knjige, Mjesto izdavanja, Izdavač, Godina izdavanja.

2. Enciklopedijski članak

„Naslov članka”, Naziv enciklopedije, Godina izdavanja, Izdanje.

3. Članak iz novina, časopisa ili dnevnički zapis

Prezime autora, Ime autora, „Naslov članka”, Naziv tiskovine, Nadnevak izdavanja, Brojevi stranica.

4. Kritika književnoga djela

Prezime kritičara, Ime kritičara, Kritika „Naslov knjige”, Ime i prezime autora književnoga djela, Mjesto

izdavanja, Izdavač, Godina izdavanja.

5. Film

Naslov filma, Ime i prezime redatelja, Studio ili distributer, Nadnevak izlaska filma.

6. Internet

Prezime autora, Ime autora, „Naslov članka ili stranice”, Naslov stranice, Organizacija iza stranice,

<URL>.